पर्वरीचो आमदार आनी पर्यटन मंत्री रोहन खवंटे हांका ह्या खेळां संकुला विशीं उलयलें तेन्ना तांण सांगलें की सुरवेक जीएसआयडीसी आनी कंत्राटदारां मदीं काम प्रश्न उप्रासले. ते सुटावे करतगीर कामाक नेट आयलो. मात कांय तेपान कंत्राटदाराक मरण आयिल्ल्यान काम परत बंद पडलें. बाकी उरल्लें काम पुराय करपाक जीएसआयडीसीन फाटल्या 23 फेब्रुवारीक परत निविदा मागयल्यात आनी काम पुरया करपाक 11 कोटी 33 लाख 65 हजार रुपये लागतले अशी म्हायती खवंटे हांणी दिली.
 निविदा प्रक्रिया पुराय जातगीर नव्या कंत्राटदाराक काम करपाची ऑर्डर दितले. खेळां संकुलाचे चडशे सगळें काम पुराय जातां. ह्या संकुलांतल्या स्विमींग पूल, बॅडमिंटन, टेबल टॅनीस, स्क्वेश, बास्केटबॉल कोर्टांचो तशेंच फुटबॉल मैदान, मल्टिपर्पज हॉल, लायब्ररी हांचो उपेग सुकूर तशेंच पर्वरी मतदारंसघांतल्या तरणाट्यांक जातलो अशें खवंटे हांणे सांगलें. प्रकल्प नक्की केन्ना सुरू जातलो हें मात तांणी सांगलें ना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 